Marion Zovilé-Braquet

D'Marion Zovilé-Braquet, gebuer ëm 1961, ass eng lëtzebuergesch Lokalpolitikerin (CSV). Si war vun 2017 bis zu hirem Récktrëtt 2025"Buergermeeschtesch Marion Zovilé-Braquet trëtt zeréck." rtl.lu, 08.10.2025., Buergermeeschtesch vun der Gemeng Conter.

 Politesch Karriär 
D'Marion Zovilé-Braquet wart zanter 2005 Member vum Gemengerot vu Conter. No de Gemengewale vun 2017 koum et zu enger CSV-LSAP-Koalitioun an d'Marion Zovilé-Braquet gouf Buergermeeschtesch.Am Oktober 2025 huet si hire Récktrëtt ugekënnegt, wéinst "politesch[em] Rumouers a Gemauschels ëm Mobbing vum Personal" an der Gemeng. 

Si war Member am Verwaltungsrot vum CIGR Syrdall. Nodeems et Reprochen um finanzielle wéi um personelle Plang gouf, huet si sech fir d'Opklärung vun de Mëssstänn an der Beschäftegungsinitiativ agesat. Si huet den 9. Oktober 2019 matgedeelt, datt si Plainte géint Onbekannt a géint ee Collaborateur vum CIGR Syrdall deposéiert huet. Zu deem Ament huet d'Gemeng Conter och decidéiert, fir als Member aus dem CIGR Syrdall auszetrieden.

 Perséinleches 
D'Marion Zovilé-Braquet schafft als administrativ Cheffin bei der Antidoppingagence. Si ass bestuet a Mamm vu véier Kanner.

 Um Spaweck 

 Firwat engagéieren net méi Fraen sech an der Politik? Interview mat der Marion Zovilé-Braquet op 100komma7, den 8. Mäerz 2023

Kategorie:Buergermeeschtere vu Conter
Kategorie:Lëtzebuergesch Buergermeeschteren
Kategorie:Gebuer (20. Joerhonnert)